hu hu hu hu vi en hu hu hu sk sk hu hu en hu hu hu hu hu hu hu hu hu hu en hu hu hu hu hu hu hu hu hu id en en hu hu hu hu hu als es hu hu es en hu hu hu
DUE Sajtófesztivál 2013 - immanuel60.hu
© 2022 immanuel60.hu Minden jog fenntartva
Voltatok a LEN-en? Na és a Dunai Regattán? Ha nem, akkor azért, ha igen, akkor pedig az emlékekért érdemes megnézni ebben az albumban szereplő képeket facebook-on, ma kerültek fel! 😉
A DUE által szervezett Országos Tehetségkutató Diákmédia Pályázatra a jelentkezési határidő utolsó napjának délutánján adtam be a pályázatot Az Év Diákfotósa kategóriában, és képzeljétek, kb. két héttel ezelőtt jött az értesítés, hogy helyezést értem el! 😀 Márc. 15. volt a nevezési határidő, és azóta már szinte el is felejtettem, ezért elég váratlanul ért így május elején, hogy díjazott leszek 😀 Külön izgalmas volt, hogy nem mondták meg, milyen pozícióban végeztünk, csak annyit, hogy valamire már számíthatunk, ezért küldtek még tiszteletjegyet is postán, hogy biztosítva legyen előre a helyünk az eseményen.
Az alábbi képek a díjátadón készültek, ami az Országos Ifjúsági Sajtófesztivál keretein belül, a Millenáris parkban került megrendezésre május 10-én, azaz tegnap.
A képeket Balázs készítette (lentebb lesz róla kép), aki a Tétékás Nyúz jóvoltából szintén tiszteletjeggyel lehetett jelen, hiszen a Nyúz számára készült képeken szerepelt modellként, és ez volt az egyik sorozat, amivel a pályázatra neveztem. A pályázati anyagban egyébként 3 fotósorozat szerepelt, ebből kettőt a Nyúz Fotók mappában találtok facebook-on (Hősök tere és Balázs a könyvtárban), egyet pedig itt az oldalon, ami Csongorról készült. A zsűrit valószínűleg ez utóbbi foghatta meg, mert a színpadon is ebből vetítettek ki két képet a háttérben.
Judynak hála (szintén lesz róla kép) egy teleobis közeli fotót is tudok mutatni, alább pedig a – még a helyszínen készült – történelmi jelentőségű telefonos fotó látható az oklevélről 😀
A sajtófesztiválon a díjátadón kívül mindenféle színes program szórakoztatta a megjelenteket. A különböző standokon a kiállítóknál kvízeket lehetett kitölteni, interaktív játékokat játszani, vagy csak megismerkedni a szponzoráló médiumokkal. Rengeteg ajándéktárgyat osztogattak a kulcstartótól kezdve, a bögréken és karkötőkön át az édességekig vagy a héliumos lufikig, utóbbiakkal pedig még a hangvékonyítást is kipróbáltuk 😀 Nagyon vicces mikor héliumot belélegezve kezdesz el beszélni, ugyanis a hangszálak másképp állítják elő a hangot ha nem oxigénben rezegnek, ezáltal vékony egérhang keletkezik, amin hihetetlenül jól lehet szórakozni társaságban 😀
Mi is leültünk a parkban egy kicsit beszélgetni a füvön, rendkívül jó idő volt, és még a helyszín is nagyon szép, legszívesebben egész nap ott ültünk volna, annyira kellemes volt 😀 A beszélgetés után aztán elhatároztuk, hogy készítünk egymásról is képeket emlékbe, így aztán Balázsból ismét sztár lett: (2017.11.25-én Balázs kérésére levettem a képet)
Én sem maradhattam ki a jóból 😀
Ezt a képet Judy készítette rólam, aki szintén fotózik, az ő oldalát itt találjátok: dittahdesign.hu (ez volt a reklám helye 😛 ), és akkor következzen róla is néhány kép ha már annyiszor szóba került:
Balázs egyébként már a díjátadó előtt átesett egy 5 perces fotótanfolyamon, hogy melyik gombot nyomjuk meg a fénykép készítéséhez, és egy közös kép erejéig ismét megvillanthatta fantasztikus fotós tudását 😀 (Bocs, nem lehetett kihagyni:D) A képeket egyébként én utómunkáztam 😛
Nagyon jó kis nap volt ez a péntek, örülök az országos harmadik helyezésnek, és külön annak is, hogy Judyval végre személyesen is találkozhattunk, mert nem nagy valószínűséggel járok Pécsett, hogy összefuthattunk volna eddig. Remélem jövőre ti is eljöttök egy kis meetup-ra! 😉
Szólj hozzá Kilépés a válaszból
Kérjük, adja meg a választ számjegyekkel:
négy × öt =
Imre Péter - Cd filc
Immánuel! - 2x180W hangfal minőségi zenehallgatásra
Ádám - 2x180W hangfal minőségi zenehallgatásra
Immánuel! - Fiat Punto
© 2022 immanuel60.hu Minden jog fenntartva